Anexa nr. 2 la Hotărârea Guvernului

nr.\_\_\_/2024

**DREPTURILE, OBLIGAȚIILE ȘI RESTRICȚIILE**

 **regimului frontierei de stat și a regimului zonei de frontieră**

1. Prezenta anexă stabilește:

**1.1 Regulile specifice ale regimului frontierei de stat;**

1.2 Regulile specifice ale regimului zonei de frontieră.

# **Regulile specifice ale regimului frontierei de stat**

1. Regulile specifice ale regimului frontierei de stat reprezintă totalitatea normelor imperative instituite în scopul întreținerii în bune condiții a frontierei de stat, protejării semnelor de frontieră și asigurării controlului accesului la linia frontierei de stat.
2. Prezentele Reguli sunt aplicabile în limitele fâșiei de protecție a frontierei de stat.
3. Fâșia de protecție a frontierei de stat reprezintă fâșia de teren cu lățimea de 15 metri de la linia frontierei de stat către interior și este o zonă cu regim de securitate sporită, destinată pentru întreținerea în bune condiții a frontierei de stat, protejarea semnelor de frontieră și asigurarea controlului accesului la linia frontierei de stat.
4. Fâșia de protecție a frontierei de stat se marchează de către Poliția de Frontieră la limita de 15 metri de la frontiera de stat în interior, cu excepțiile prevăzute la art. 4 din Legea nr. 28/2024 cu privire la frontiera de stat a Republicii Moldova , prin instalarea indicatoarelor informative „FÂŞIE DE PROTECŢIE A FRONTIEREI”/„BORDER PROTECTION STRIP”, stabilite în anexa nr.1 la prezentele Reguli. Dimensiunile indicatoarelor și locul amplasării lor se aprobă de către șeful Inspectoratului General al Poliției de Frontieră.
5. În fâșia de protecție a frontierei de stat se interzice:

6.1 deținerea armelor și munițiilor (categoriile A, B, C și D);

6.2 deținerea țigărilor din tutun în cantitate mai mare de 100 de bucăți;

6.3 deținerea băuturilor alcoolice în cantitate mai mare de 3 litri;

6.4 deținerea obiectelor de anticariat și a bunurilor culturale;

6.5 deținerea materialelor nucleare și radioactive, a substanțelor nocive și a încărcăturilor periculoase;

6.6 deținerea dispozitivelor de comunicații radio, a dispozitivelor de bruiaj, a mijloacelor de observare pe timp de zi/noapte, a termovizoarelor și a altor mărfuri strategice și produse cu cu dublă utilizare;

6.7 deținerea și efectuarea operațiunilor aeriene cu aeronave fără pilot la bord;

6.8 scăldatul și alte activități de agrement cu excepția zonelor de recreere aferente bazinelor acvatice destinate odihnei și scăldatului;

6.9 efectuarea lucrărilor de construcție de orice gen, cu excepția celor autorizate în corespundere cu legislația;

6.10 extragerea minereurilor, a zăcămintelor și a solurilor, cu excepția celor autorizate în corespundere cu legislația;

6.11 aruncarea și depozitarea deșeurilor, amenajarea gunoiștilor improvizate;

6.12 abandonarea mijloacelor de transport și a remorcilor în fâșia de protecție a frontierei de stat și/sau pe instalațiile genistice. În caz de defecțiune tehnică a mijlocului de transport sau a remorcii, persoana este obligată să informeze imediat subdiviziunea Poliției de Frontieră și să le evacueze în regim prioritar;

6.13 staționarea și acostarea mijloacelor plutitoare pe apele de frontieră în locurile neautorizate de către organele abilitate.

1. Angajații organelor de drept și ai autorităților publice au dreptul să desfășoare activități atribuite lor prin lege în fâșia de protecție a frontierei de stat, în condițiile art. 40 alin. (3) din Legea nr. 28/2024 cu privire la frontiera de stat a Republicii Moldova. Interdicțiile stabilite la subpct.6.1 și subpct.6.6 nu se aplică angajaților organelor de drept sau control aflați în misiune de serviciu.
2. În scopul desfășurării activităților de serviciu în fâșia de protecție a frontierei de stat, angajații organelor de drept, ai autorităților publice sînt obligați:

8.1 să informeze în prealabil (telefonic, verbal sau electronic) subdiviziunea Poliției de Frontieră, în a cărei rază urmează să se desfășoare activitatea de serviciu, despre aflarea în fâșia de protecție a frontierei de stat și durata activităților planificate;

8.2 să dispună de și să prezinte un document semnat de conducătorii împuterniciți ai autorității, prin care se confirmă îndeplinirea misiunii de serviciu;

8.3 să dețină și să prezinte lista persoanelor care vor efectua activitatea, la necesitate;

8.4 să dețină și să prezinte legitimația de serviciu sau buletinul de identitate.

1. Accesul în fâșia de protecție a frontierei de stat a persoanelor este autorizat în baza permisului de acces eliberat de Poliția de Frontieră, în condițiile art.40 din Legea cu privire la frontiera de stat a Republicii Moldova nr. 28/2024. Permisul de acces reprezintă autorizația scrisă, conform căreia posesorul acesteia beneficiază de dreptul de aflare în fâșia de protecție a frontierei de stat, în perioada de timp și limitele sectorului indicate în acesta.
2. Accesul persoanelor minore în fâșia de protecție a frontierei de stat se permite numai însoțiți de un reprezentant legal, cu prezentarea actelor confirmative.
3. Cererea pentru solicitarea permisului de acces în fâșia de protecție a frontierei de stat poate fi depusă în formă electronică, în regim on-line, pe pagina web oficială a Inspectoratului General al Poliției de Frontieră, prin completarea formularului electronic în Sistemul Informațional ,,e-Permis”.
4. Cererea pentru eliberarea permisului poate fi depusă de persoanele care au împlinit vârsta de 16 ani și, respectiv, sunt posesoare de buletine de identitate.
5. Străinii pot solicita eliberarea permisului de acces cu condiția prezentării dovezii intrării și șederii legale pe teritoriul Republicii Moldova.
6. În apele de frontieră, posesorii mijloacelor plutitoare pot întreține și folosi ambarcațiunea, în baza permisului eliberat de Poliția de Frontieră.
7. Cererea pentru solicitarea permisului indicat la pct. 14 poate fi depusă în formă electronică, în regim on-line, pe pagina web oficială a Inspectoratului General al Poliției de Frontieră, prin completarea formularului electronic în Sistemul Informațional ,,e-Permis”. Poliția de Frontieră este în drept să refuze eliberarea permisului sau să îl anuleze.
8. La eliberarea permisului pentru mijloacele plutitoare, anexat la cererea depusă în formă electronică, se prezintă:

16.1 actul de navigație (biletul naval);

16.2 condițiile de navigare (revizia tehnică);

16.3 permisul de conducere, pentru ambarcațiuni cu motor;

16.4 actele confirmative ale dreptului de proprietate sau de posesiune legală asupra mijlocului plutitor.

1. Modelul permiselor și regulile de aflare a mijloacelor plutitoare în zona de frontieră se aprobă de Poliția de Frontieră.
2. Activitățile economice și de altă natură neinterzise la frontiera de stat, în limitele fâșiei de protecție a frontierei de stat, sunt cele desfășurate în scopul edificării construcțiilor hidrotehnice, montării instalațiilor hidrotehnice, sau menținerii acestora, precum și activitățile prevăzute de tratatele internaționale la care Republica Moldova este parte. Acestea se efectuează cu acordul Poliției de Frontieră, exprimat prin eliberarea avizului de activitate la frontiera de stat.
3. Cererea de obținere a avizului pentru desfășurarea activităților menționate la pct.18 poate fi depusă în formă electronică, în regim on-line, pe pagina web oficială a Inspectoratului General al Poliției de Frontieră, prin completarea formularului electronic în Sistemul Informațional ,,e-Permis” sau în formă scrisă la subdiviziunea Poliției de Frontieră.
4. La cerere se anexează:

20.1 copia de pe actul care permite desfășurarea activității, dacă aceasta este condiționată de emiterea unui act permisiv;

20.2 lista angajaților cu nume, prenume, data nașterii și datele IDNP ale acestora;

20.3 lista mijloacelor de transport cu marcă, model și numerele de înregistrare ale acestora;

20.4 avizele autorităților publice responsabile de construcțiile/instalațiile hidrotehnice sau autoritățile publice responsabile de implementarea tratatelor internaționale, după caz.

1. În scopul examinării multilaterale a cererilor, Poliția de Frontieră prelucrează date stocate în sistemele informaționale de stat. În cazul în care, informațiile necesare nu sunt disponibile prin intermediul interoperabilității dintre sistemele informaționale, datele lipsesc sau sunt incomplete, Poliția de Frontieră are dreptul să solicite informații suplimentare de la autoritățile publice și alte persoane juridice, indiferent de tipul de proprietate și forma juridică de organizare a acestora.
2. Solicitanților li se eliberează aviz de activitate la frontiera de stat. Avizul menționat se eliberează de către subdiviziunea Poliției de Frontieră pe sectorul căruia se vor desfășura activitățile solicitate, cu termen de valabilitate stabilit sau cu termenul indicat în demers, dar care nu va depăși data de 31 decembrie a anului în curs.
3. Autoritățile publice sau persoanele juridice coordonează cu șeful subdiviziunii Poliției de Frontieră locul de intrare/ieșire în/din fâșia de protecție a frontierei de stat, perioada și timpul de aflare în ea.
4. Poliția de Frontieră are dreptul să refuze eliberarea avizului de activitate la frontiera de stat, menționat la pct.18, sau să îl anuleze.
5. Poliția de Frontieră refuză eliberarea avizului de activitate la frontiera de stat în cazul în care:

25.1 la cererea depusă lipsește unul sau mai multe acte prevăzute de pct.20, sau;

25.2 persoana juridică și/sau cel puțin unul din angajații acesteia nu au executat sancțiunile contravenționale pentru faptele comise anterior ce atentează la regimul frontierei de stat, regimul zonei de frontieră și regimul de ședere pe teritoriul Republicii Moldova sau au antecedente penale nestinse.

1. Avizul de activitate la frontiera de stat este anulat în cazul în care titularul și/sau cel puțin unul din angajații acestuia:

26.1 a încălcat una din regulile stabilite la pct.6;

26.2 a deteriorat sau a distrus semnele de frontieră, instalațiile ori mijloacele tehnice de supraveghere şi control la trecerea frontierei;

26.3 a produs sau a extins incendii la frontieră;

26.4 a încălcat ordinea publică la frontieră;

26.5 a comis infracțiuni în fâșia de protecție a frontierei de stat.

1. Decizia privind refuzul sau anularea avizului de activitate la frontiera de stat este emisă prin act administrativ al Poliţiei de Frontieră. Titularului i se eliberează un exemplar, în original, al deciziei privind refuzul sau anularea avizului de activitate la frontiera de stat.
2. Responsabil de emiterea deciziei privind refuzul sau anularea avizului de activitate la frontiera de stat este personalul împuternicit prin Ordinul şefului Inspectoratului General al Poliţiei de Frontieră.

# **Regulile specifice ale regimului zonei de frontieră**

## **Secțiunea 1.**

## **Dispoziții generale**

1. Regulile specifice ale regimului zonei de frontieră reprezintă totalitatea normelor instituite în scopul asigurării securității frontaliere și menținerii ordinii de drept.
2. Zona de frontieră se marchează de către Poliția de Frontieră, prin instalarea indicatoarelor de informare „Zonă de frontieră”, stabilite în anexa 2 la prezentele Reguli, pe drumurile naționale, internaționale, la intrările și ieșirile în/din localitățile din zona de frontieră inclusiv în localitățile aflate în zona de frontieră și extravilanul acestor localități, în limita a 10 km de la frontiera de stat în interior.
3. Lista localităților care se află în zona de frontieră, precum și a localităților ale căror hotare se află în zona de frontieră este menționată în anexa nr.3 la prezentele Reguli.
4. Dimensiunile indicatoarelor și locul amplasării acestora se aprobă de șeful Inspectoratului General al Poliției de Frontieră.
5. Cetățenii Republicii Moldova, străinii și apatrizii au acces în zona de frontieră până la fâșia de protecție a frontierei de stat cu un act de identitate sau alt document în baza căruia poate fi stabilită identitatea acesteia, care va fi prezentat la solicitarea polițistului de frontieră. Polițiștii de frontieră utilizează sistemele informaționale naționale/internaționale la identificarea persoanei care se află în zona de frontieră și nu deține un act de identitate sau alt document în baza căruia poate fi stabilită identitatea acesteia, precum și la identificarea mijlocului de transport.
6. În scopul contracarării criminalității transfrontaliere și a migrației ilegale polițiștii de frontieră, în zona de frontieră, au dreptul să controleze persoanele și actele lor de identitate, mijloacele de transport și actele de înmatriculare a acestora, documente însoțitoare pentru mărfurile, încărcăturile sau bunurile transportate, să prelucreze date în sistemele informaționale naționale/internaționale relevante.

## **Secțiunea a 2-a.**

## **Desfășurarea activităților economice și de altă natură în zona de frontieră**

1. În scopul desfășurării activităților economice sau de altă natură în zona de frontieră, pe o adâncime de 1000 metri de la linia frontierei de stat către interior, persoanele fizice sau juridice de drept privat depun o cerere către Poliția de Frontieră. Poliția de Frontieră emite în acest scop avize privind desfășurarea activității în zona de frontieră.. Autoritățile administrației publice sunt exceptate de la obligația de a solicita aviz pentru desfășurarea activităților economice și de altă natură, cu condiția că informează Poliția de Frontieră.
2. Cererea de obținere a avizului privind desfășurarea activității în zona de frontieră poate fi depusă în formă electronică, în regim on-line, pe pagina web oficială a Inspectoratului General al Poliției de Frontieră, prin completarea formularului electronic în Sistemul Informațional ,,e-Permis” sau în formă scrisă la subdiviziunea Poliției de Frontieră.
3. La cerere se anexează:

37.1 copia de pe actul care permite desfășurarea activității, dacă aceasta este condiționată de emiterea unui act permisiv;

37.2 lista angajaților cu nume, prenume, data nașterii și datele IDNP ale acestora;

37.3 lista mijloacelor de transport cu marca, modelul și numerele de înregistrare ale acestora;

 37.4 avizele altor autorităților publice competente, dacă activitatea nu cade sub incidența subpunctului 37.1.

1. În scopul examinării multilaterale a cererilor, Poliția de Frontieră prelucrează date stocate în sistemele informaționale de stat. În cazul în care, informațiile necesare nu sunt disponibile prin intermediul interoperabilității dintre sistemele informaționale, datele lipsesc sau sunt incomplete, Poliția de Frontieră are dreptul să solicite informații suplimentare de la autoritățile publice și alte persoane juridice, indiferent de tipul de proprietate și forma juridică de organizare a acestora.
2. Solicitanților li se eliberează aviz de activitate în zona de frontieră. Avizul menționat se eliberează de către subdiviziunea Poliției de Frontieră pe sectorul căruia se vor desfășura activitățile solicitate, cu termen de valabilitate stabilit sau cu termenul indicat în demers, dar care nu va depăși data de 31 decembrie a anului în curs.
3. Autoritățile publice sau persoanele juridice indiferent de tipul de proprietate și forma juridică de organizare coordonează cu șeful subdiviziunii Poliției de Frontieră locul de intrare/ieșire în/din zona de frontieră, perioada și timpul de aflare în ea.
4. Poliția de Frontieră are dreptul să refuze eliberarea avizului de activitate în zona de frontieră, sau să îl anuleze. Poliția de Frontieră refuză eliberarea avizului de activitate în zona de frontieră în cazul în care:
	1. la cererea depusă lipsește unul sau mai multe acte prevăzute de pct.37, sau;

41.2 persoana juridică și/sau cel puțin unul din angajații acesteia nu au executat sancțiunile contravenționale pentru faptele comise anterior ce atentează la regimul frontierei de stat, regimul zonei de frontieră și regimul de ședere pe teritoriul Republicii Moldova sau au antecedente penale nestinse.

1. Avizul de activitate în zona de frontieră este anulat în cazul în care titularul și/sau cel puțin unul din angajații acestuia:

42.1 a încălcat regulile specifice ale regimului zonei de frontieră;

42.2 a deteriorat sau a distrus semnele de frontieră, instalațiile ori mijloacele tehnice de supraveghere şi control al frontierei;

42.3 a comis infracțiuni în zona de frontieră;

42.4 a desfăşurat activităţi care pot polua (sau au poluat) apele, aerul sau solul în zona de frontieră;

42.5 a produs sau a extins incendii în zona de frontieră;

42.6 a încălcat ordinea publică în zona de frontieră.

1. Decizia privind refuzul sau anularea avizului de activitate în zona de frontieră este emisă prin act administrativ al Poliţiei de Frontieră. Titularului i se eliberează un exemplar, în original, al deciziei privind refuzul sau anularea avizului de activitate în zona de frontieră.
2. Responsabil de emiterea deciziei privind refuzul sau anularea avizului de activitate în zona de frontieră este personalul împuternicit prin Ordinul şefului Inspectoratului Poliţiei de Frontieră.

## **Secțiunea a 3-a.**

## **Modul și condițiile de avizare a vânătorii în zona de frontieră**

1. Vânătoarea și/sau reglementarea numerică în zona de frontieră se efectuează de către persoanele care întrunesc, inclusiv condițiile art. 15 din Legea vânătorii și a protecției fondului cinegetic nr. 55/2024.
2. Pentru permisiunea desfășurării vânătorii sau reglementării numerice în zona de frontieră, Poliția de Frontieră eliberează solicitantului aviz, care reprezintă acordul scris, în baza căruia titularul acestuia se poate afla în zona de frontieră pentru desfășurarea vânătorii sau reglementării numerice, în termenul stabilit și limitele sectorului indicat.
3. În cazul vânătorii colective, Poliția de Frontieră eliberează aviz colectiv, care reprezintă acordul scris, în baza căruia persoanele nominalizate au dreptul de aflare în zona de frontieră pentru desfășurarea vânătorii, în termenul stabilit și în limitele sectorului indicat. Cererea și setul de documente pentru participanții la vânătoarea colectivă, pot fi depuse de către gestionarul fondului cinegetic, gestionarul ariei naturale protejate de stat, sau reprezentanții legali ai acestora, după caz.
4. Cererea de obținere a avizului pentru desfășurarea vânătorii sau reglementării numerice poate fi depusă în formă electronică, în regim on-line, pe pagina web oficială a Inspectoratului General al Poliției de Frontieră, prin completarea formularului electronic în Sistemul Informațional ,,e-Permis”.
5. La eliberarea avizului pentru desfăşurarea vânătorii sau reglementării numerice, anexat la cererea depusă în formă electronică, se prezintă:

49.1 copia carnetului de vânător, copia buletinului de identitate pentru gonași, copia dovezii de candidat pentru obținerea carnetului de vânător, după caz;

49.2 copia permisului de vânătoare;

49.3 copia permisului de armă;

49.4 copia pașaportului câinelui de vânătoare sau pașaportului păsării de pradă dresate, în cazul folosirii acestuia (acesteia).

1. Cetățenii străini și apatrizii, pot participa la vânătoare în zona de frontieră, cu condiția însoțirii de către o persoană împuternicită de către gestionarul fondului cinegetic, prezentării dovezii intrării și șederii legale pe teritoriul Republicii Moldova, dovada deținerii calității de vânător în țara de origine și perfectării avizului.
2. Obținerea avizului pentru desfășurarea vânătorii în zona de frontieră este obligatoriu pentru toate ședințele de vânătoare.
3. Avizul se eliberează per specie de interes cinegetic în parte, în perioadele de vânătoare conform anexei nr. 1 din Legea vânătorii și a protecției fondului cinegetic nr. 55/2024 cu excepția cazurilor prevăzute în art. 14, alin. (3), (4), (5) din aceeași lege.
4. Poliția de Frontieră refuză eliberarea avizului pentru desfășurarea vânătorii sau reglementării numerice în zona de frontieră în cazul:

53.1 la cerere lipsește unul sau mai multe acte prevăzute la pct.49, sau;

53.2 titularul sau alt participant la vânătoare sau reglementării numerice are contravenții nestinse privind încălcarea regulilor specifice ale regimului zonei de frontieră.

1. Avizul pentru desfășurarea vânătorii sau reglementării numerice în zona de frontieră se anulează în cazul în care titularul sau alt participant la vânătoare:

54.1 a tras cu arma în direcția frontierei de stat;

54.2 a încălcat limitele sectorului indicat în aviz;

54.3 a încălcat prevederilor cadrului normativ cu incidență în domeniu, regulile privind organizarea și practicarea vânătorii și/sau regulile de securitate la vânătoare;

54.4 a încălcat regulile specifice ale regimului zonei de frontieră;

54.5 a deteriorat sau a distrus semnele de frontieră, instalațiile ori mijloacele tehnice de supraveghere şi control al frontierei;

54.6 a comis infracțiuni în zona de frontieră;

54.7 a desfăşurat activităţi care pot polua (sau au poluat) apele, aerul sau solul în zona de frontieră;

54.8 a produs sau a extins incendii în zona de frontieră;

54.9 a încălcat ordinea publică în zona de frontieră.

1. Decizia privind refuzul sau anularea avizului de desfășurare a vânătorii sau reglementării numerice în zona de frontieră este emisă prin act administrativ al Poliţiei de Frontieră. Titularului i se eliberează un exemplar, în original, al deciziei privind refuzul sau anularea avizului de desfășurare a vânătorii în zona de frontieră.
2. Responsabili de emiterea deciziei privind refuzul sau anularea avizului de desfășurare a vânătorii sau reglementării numerice în zona de frontieră este personalul împuternicit prin Ordinul şefului Inspectoratului Poliţiei de Frontieră.
3. Poliţia de Frontieră este în drept de a sista (întrerupe) desfăşurarea vânătorii sau reglementării numerice în zona de frontieră, dacă:

57.1 în cadrul controlului asupra modului de desfășurare a vânătorii sau reglementării numerice, efectuat de angajații Poliției de Frontieră, au fost constatate încălcări ale regulilor regimului zonei de frontieră;

57.2 au fost introduse măsuri de intensificare a supravegherii frontierei, în caz de producere a unor situaţii excepţionale în ariile de efectuare a vînătorii.

1. Despre începerea și finalizarea vânătorii sau reglementării numerice desfășurate în zona de frontieră posesorul avizului informează telefonic, verbal sau electronic sectorul Poliției de Frontieră în a cărui rază urmează să se desfășoare/s-a desfășurat vânătoarea. În cazul producerii unui incident în timpul desfășurării vânătorii, sectorul Poliției de Frontieră trebuie să fie informat imediat.
2. În cazul în care vânătoarea sau reglementarea numerică se desfășoară în limitele a două sectoare ale Poliției de Frontieră, subdiviziunile se vor informa reciproc privind desfășurarea vânătorii.
3. Evidenţa avizelor eliberate se efectuează în Registrul electronic, ținut de către Inspectoratul General al Poliției de Frontieră în conformitate cu prevederile cadrului normativ.
4. Avizul este valabil la prezentarea unui act de identitate sau unui alt document în baza căruia poate fi stabilită identitatea persoanei, care va fi prezentat la solicitarea polițistului de frontieră.

## **Secțiunea a 4-a.**

## **Modul și condițiile de avizare a operațiunilor aeriene cu aeronave fără pilot la bord**

1. Efectuarea operațiunilor aeriene cu aeronave fără pilot la bord în zona de frontieră până la limita fâșiei de protecție a frontierei de stat se desfășoară de către operatori de sisteme de aeronave fără pilot la bord.
2. Operațiunile aeriene cu aeronave fără pilot la bord se pot efectua în perioada luminoasă a zilei în baza avizului eliberat de Poliția de Frontieră.
3. Cererea de obținere a avizului pentru efectuarea operațiunilor aeriene cu aeronave fără pilot la bord se depune în formă electronică, în regim on-line, pe pagina web oficială a Inspectoratului General al Poliției de Frontieră, prin completarea formularului electronic în Sistemul Informațional ,,e-Permis”. La cerere se anexează copiile actelor eliberate de Autoritatea Aeronautică Civilă în conformitate cu categoria operațiunii.
4. La eliberarea avizului pentru operațiunile aeriene cu aeronave fără pilot la bord, care implică zboruri de aerofotografiere și filmare a teritoriului național, anexat la cererea depusă în formă electronică, se anexează copia autorizației de operare eliberată de Autoritatea Aeronautică Civilă (sau, după caz, declarația operațională aprobată de Autoritatea Aeronautică Civilă), copia avizului Ministerului Apărării și copia avizului Serviciului de Informații și Securitate.
5. Poliția de Frontieră are dreptul să solicite, iar Autoritatea Aeronautică Civilă se obligă să furnizeze informația deținută, care permite identificarea individuală a operatorilor și a sistemelor de aeronave fără pilot la bord. Mecanismul de schimb de informații se stabilește prin Acord bilateral între instituții.
6. În cazul în care sistemele de aeronave fără pilot la bord nu fac obiectul certificării și al înregistrării, la solicitare se va anexa în copie actul de identitate al persoanei care operează aeronava și al proprietarului acesteia, dacă diferă de operator.
7. Despre începerea și finalizarea operațiunii aeriene cu aeronave fără pilot la bord în zona de frontieră posesorul permisului informează telefonic, verbal sau electronic subdiviziunea Poliției de Frontieră în a cărui rază urmează să se desfășoare/s-a desfășurat operațiunea aeriană. În cazul producerii unui incident în timpul operațiunii aeriene, subdiviziunea Poliției de Frontieră este informată imediat.
8. Poliția de Frontieră are dreptul să refuze eliberarea permisului pentru efectuarea operațiunilor aeriene cu aeronave fără pilot la bord în zona de frontieră, dacă:

69.1 la cererea depusă lipsește unul sau mai multe acte prevăzute de pct. 65;

69.2 persoana juridică și/sau cel puțin unul din angajații acesteia nu au executat sancțiunile contravenționale pentru faptele comise anterior ce atentează la regimul frontierei de stat, regimul zonei de frontieră și regimul de ședere pe teritoriul Republicii Moldova sau au antecedente penale nestinse;

69.3 au fost introduse măsuri de intensificare a supravegherii frontierei, sau;

69.4 în caz de situații excepționale apărute în zona de frontieră.

1. Permisul emis de către Poliția de Frontieră pentru efectuarea operațiunilor aeriene cu aeronave fără pilot la bord în zona de frontieră este anulat în cazul în care titularul:
	1. a încălcat regulile stipulate la pct. 62 și/sau 63;
	2. a deteriorat sau a distrus semnele de frontieră, instalațiile ori mijloacele tehnice de supraveghere şi control la trecerea frontierei;
	3. a desfăşurat activităţi care pot polua (sau au poluat) apele, aerul sau solul în zona de frontieră;
	4. a produs sau a extins incendii în zona de frontieră;
	5. a desfășurat zboruri în alte zone geografice decât cele permise și/sau în care sunt restricționate operațiunile cu aeronave fără pilot la bord;
	6. a fost constatată că aeronava fără pilot la bord este utilizată pentru săvârșirea unei fapte cu caracter penal sau contravențional.
2. Poliția de Frontieră are dreptul să instituie în zona de frontieră, zone geografice în care să restricționeze permanent sau temporar operațiunile cu aeronave fără pilot la bord, în cazul în care operațiunea aeriană pune în pericol sau poate pune în pericol garantarea securității statului sau a ordinii publice în zona respectivă, activitatea Poliției de Frontieră sau a altor autorități a statului, inclusiv operarea unei aeronave fără pilot la bord de stat sau a fost introduse măsuri de intensificare a supravegherii frontierei de stat
3. Zonele geografice care restricționează operarea sistemelor de aeronave fără pilot la bord sunt făcute publice.
4. Poliția de Frontieră are dreptul să intercepteze și să preia controlul asupra zborului oricărei aeronave fără pilot la bord care:

73.1 nu poartă etichete de identificare, însemne distinctive și nu poate fi identificată la distanță (însemnului de naționalitate și de înmatriculare conform prevederilor art. 19 din Codul aerian nr. 301/2017);

73.2 transportă o sarcină utilă;

73.3 scopul pentru care este utilizată nu corespunde scopului pentru care a fost emis avizul Poliției de Frontieră;

73.4 nu a fost emis un aviz al Poliției de Frontieră pentru operațiunea aeriană respectivă sau acesta a fost anulat;

73.5 există o bănuială rezonabilă că aeronava fără pilot la bord este utilizată pentru săvârșirea unei fapte cu caracter penal sau contravențional.

1. În cazul în care este imposibilă interceptarea aeronavei fără pilot, Poliția de Frontieră are dreptul să o imobilizeze sau să o distrugă. Decizia respectivă este adaptată riscului pe care îl prezintă aeronava fără pilot la bord pentru securitatea și ordinea publică și este autorizată de șeful ierarhic superior al polițistului de frontieră care o pune în executare.
2. Interceptarea/imobilizarea și distrugerea aeronavelor fără pilot la bord străine care intră nesancționat în spațiul aerian al Republicii Moldova, ține de competența Forțelor Armate. Poliția de Frontieră cooperează cu Forțele Armate în privința zborurilor tuturor aeronavelor, inclusiv fără pilot, la altitudini joase, prin schimb de informații.

Anexa nr.1 la

Drepturile, obligațiile și restricțiile

regimului frontierei de stat și regimului zonei de frontieră



Anexa nr.2 la

Drepturile, obligațiile și restricțiile

regimului frontierei de stat și regimului zonei de frontieră



Anexa nr. 3 la

Drepturile, obligațiile și restricțiile

regimului frontierei de stat și regimului zonei de frontieră

LISTA

localităților care se află în zona de frontieră,

 precum și a localităților ale căror hotare se află în zona de frontieră

1. Raionul Floreşti – satele/comunele: Napadova,Temeleuţi, Tîrgul Vertiujeni, Vertiujeni, Zăluceni.

2. Raionul Soroca – oraşul Soroca; satele Alexandru cel Bun, Balinţi, Balinţii Noi, Bădiceni, Cerlina, Cremenciug, Cosăuţi, Cureşniţa, Cureşniţa Nouă, Dărcăuţii Noi, Decebal, Dărcăuți, Egoreni, Grigorăuca, Holoşniţa, Hristici, Inundeni, Iarova, Iorjniţa, Livezi, Nimereuca, Niorcani, Oclanda, Ocolina, Parcani, Pîrlița, Racovăţ, Redi-Cereşnovăţ, Rubleniţa, Rubleniţa Nouă, Rudi, Ruslanovca, Slobozia Nouă, Slobozia-Vărăncău, Sobari, Soloneţ, Stoicani, Şeptelici, Şolcani,Slobozia-Cremene, Tătărăuca Nouă, Tătărăuca Veche, Tolocăneşti, Trifăuţi, Ţepilova, Valea, Vasilcău,Vanțina,Vărăncău, Visoca, Voloave, Voloviţa, Zastînca .

3. Raionul Donduşeni – satele/comunele: Arioneşti, Briceni, Crişcăuţi, Pocrovca, Sudarca, Teleşeuca, Teleşeuca Nouă.

4. Raionul Ocniţa – oraşele: Frunză, Ocniţa, Otaci; satele/comunele: Berezovca, Bîrnova, Calaraşovca, Clocuşna, Codreni, Corestăuţi, Dînjeni, Gîrbova, Hădărăuţi, Lencăuţi, Lipnic, Maiovca, Mereşeuca, Mihălăşeni, Naslavcea, Ocniţa, Sauca, Stălineşti, Unguri, Vălcineţ, Verejeni.

5. Raionul Edineţ – satele/comunele: Bădragii Noi, Bădragii Vechi, Brînzeni, Burlăneşti, Buzdugeni, Cepeleuţi, Corpaci, Cuconeştii Noi, Cuconeştii Vechi, Feteşti, Hancăuţi, Lopatnic, Rîngaci, Terebna, Trinca, Vancicăuţi, Viişoara.

6. Raionul Briceni – oraşele: Briceni, Lipcani; satele/comunele: Balasineşti, Bălcăuţi, Beleavinţi, Berlinţi, Bezeda, Bocicăuţi, Bogdăneşti, Bulboaca, Caracuşenii Noi, Colicăuţi, Coteala, Cotiujeni, Criva, Drepcăuţi, Grimăncăuţi, Grimeşti, Hlina, Larga, Mărcăuţi, Mărcăuţii Noi, Medveja, Pavlovca, Pererita, Slobozia-Medveja, Slobozia-Şirăuţi, Şirăuţi, Teţcani, Trebisăuţi.

7. Raionul Rîşcani – oraşul Costeşti; satele/comunele: Avrămeni, Branişte, Dămăşcani, Dumeni, Duruitoarea, Duruitoarea Nouă, Gălăşeni, Horodişte, Mălăieşti, Păşcăuţi, Petruşeni, Proscureni, Reteni, Reteni-Vasileuţi, Văratic.

8. Raionul Glodeni – satele/comunele: Balatina, Bisericani, Brînzeni, Buteşti, Camenca, Ciuciulea, Clococenii Vechi, Cobani, Cot, Cuhneşti, Movileni, Lipovăţi, Moara Domnească, Moleşti, Serghieni, Tomeştii Noi, Tomeştii Vechi, Viişoara.

9. Raionul Făleşti – satele/comunele: Bocşa, Călineşti, Chetriş, Chetrişul Nou, Cuzmenii Vechi, Drujineni, Hînceşti, Horeşti, Hrubna Nouă, Izvoare, Lucăceni, Musteaţa, Năvîrneţ, Pruteni, Rediul de Jos, Rediul de Sus, Risipeni, Taxobeni, Socii Noi, Unteni, Valea Rusului, Vrăneşti.

10. Raionul Ungheni – oraşul Ungheni; satele/comunele: Blindeşti, Buciumeni, Buzduganii de Jos, Buzduganii de Sus, Cetireni, Cioropcani, Chirileni, Costuleni, Elizavetovca, Floreni, Floreşti, Floriţoaia Nouă, Floriţoaia Veche, Frăsineşti, Gherman, Grăseni, Grozasca, Măcăreşti, Mănoileşti, Medeleni, Morenii Noi, Morenii Vechi, Novaia Nicolaevca, Petreşti, Rezina, Sculeni, Semeni, Stolniceni, Şicovăţ, Todireşti, Unţeşti, Valea Mare, Vulpeşti, Zagarancea.

11. Raionul Nisporeni – satele/comunele: Băcşeni, Bălăureşti, Bărboieni, Brătuleni, Călimăneşti, Chilişoaia, Drojdieni, Grozeşti, Heleşteni, Isăicani, Luminiţa, Marinici, Odaia, Odobeşti, Selişteni, Soltăneşti, Şişcani, Valea-Trestieni, Zberoaia.

12. Raionul Hînceşti – satele/comunele: Călmăţui, Căţeleni, Cioara, Costeşti, Cotul Morii, Dancu, Feteasca, Frasin, Horjeşti, Ivanovca, Leuşeni, Marchet, Mingir, Nemţeni, Obileni, Pogăneşti, Sărăteni, Semionovca, Tălăieşti, Voinescu.

13. Raionul Leova – oraşul Leova; satele/comunele: Cupcui, Filipeni, Hănăşenii Noi, Nicolaevca, Romanovca, Sărata-Răzeşti, Sîrma, Tochile-Răducani, Tomai.

14. Raionul Cantemir – oraşul Cantemir; satele/comunele: Antoneşti, Cania, Ciobalaccia, Constantineşti, Flocoasa, Ghioltosu, Goteşti, Hîrtop, Hănăseni, Iepureni, Lărguţa, Leca, Plopi, Porumbeşti, Stoianovca, Taraclia, Ţiganca, Ţiganca Nouă, Toceni, Vîlcele.

15. Raionul Cahul – oraşul Cahul, satele/comunele: Alexandru Ioan Cuza, Andruşul de Jos, Badicul Moldovenesc, Brînza, Burlăceni, Chircani, Cîşliţa-Prut, Colibaşi, Cotihana, Crihana Veche, Cucoara, Giurgiuleşti, Greceni, Iujnoe, Larga Nouă, Larga Veche, Manta, Paicu, Paşcani, Roşu, Slobozia Mare, Tătăreşti, Treteşti, Vadul lui Isac, Văleni, Zîrneşti.

16. UTA Găgăuzia – oraşul Vulcăneşti, Ceadîr-Lunga; satele/comunele: Avdarma, Beşghioz, Cazaclia, Cişmichioi, Chiriet-Lunga, Copceac, Etulia, Etulia Nouă, Vulcăneşti.

17. Raionul Taraclia – oraşul Taraclia, Tvardiţa; satele/comunele: Cairaclia, Chirilovca, Ciumai, Corten, Mirnoe, Musaitu, Valea Perjei, Vinogradovca.

18. Raionul Basarabeasca – oraşul Basarabeasca; satele/comunele: Abaclia, Bogdanovca, Carabetovca, Carabiber, Iordanovca, Iserlia, Ivanovca, Sadaclia.

19. Raionul Cimişlia – satele/comunele: Batîr, Bogdanovca Nouă, Bogdanovca Veche, Mihailovca, Troiţcoe.

20. Raionul Căuşeni – satele/comunele: Baimaclia, Opaci, Sălcuţa, Sălcuța Nouă, Săiţi, Taraclia, Tocuz, Ucrainca, Zaim, Zviozdocica.

21. Raionul Ştefan-Vodă – oraşul Ştefan-Vodă; satele/comunele: Alava, Antoneşti, Brezoaia, Carahasani, Căplani, Copceac, Crocmaz, Feşteliţa, Lazo, Marianca de Jos, Olăneşti, Palanca, Purcari, Răscăieți, Răscăieții Noi, Semionovca, Slobozia, Ştefăneşti, Tudora, Volintiri, Viișoara.

22. Unitățile administrativ-teritoriale din stînga Nistrului – municipiul Tiraspol, orașele: Camenca, Crasnoe (Slobozia), Dnestrovsc, Maiac, Tiraspolul Nou; satele/comunele: Afanasievca, Alexandrovca, Alexandrovca Nouă, Andreevca, Andriaşevca Nouă, Andriaşevca Veche, Basarabca, Beloci, Bîcioc, Blijnii Hutor, Bodeni, Bosca, Broşteni, Bruslachi, Buschi, Butor, Butuceni, Calinovca, Caragaş, Carmanova, Caterinovca, Cerniţa, Chirov, Cobasna,  Coicova, Colosova, Comisarovca Nouă, Constantinovca (Camenca), Constantinovca (Slobozia), Corotna, Coşniţa Nouă, Cotovca, Crasnaia Besarabia, Crasnencoe, Crasnîi Octeabri, Crasnîi Vinogradari, Crasnoe (Grigoriopol), Crasnogorca, Cuzmin, Dimitrova, Doibani I, Doibani II, Dubău, Fedoseevca, Frunză, Frunzăuca, Gherşunovca, Goian, Goianul Nou, Haraba, Harmaţca, Hîrtop, Hlinaia (Grigoriopol), Hlinaia (Slobozia), Hristovaia, Hruşca, Iagorlîc, Iantarnoe, Ivanovca, Jura, Lenin, Lîsaia Gora, Lunga Nouă, Marian, Mălăieşti, Mihailovca, Mihailovca Nouă, Mocearovca, Mocra, Mocreachi, Molochişul Mare, Molochişul Mic, Nezavertailovca, Nicolscoe, Novaia Jizni, Novocotovsc, Novosaviţcaia (loc.st.cf), Novovladimirovca, Ocniţa, Parcani, Pervomaisc (Rîbnița), Pervomaisc (Slobozia), Pîcalova, Plopi, Pobeda (Grigoriopol), Pobeda (Rîbnița), Podoima, Podoimiţa, Pohrebea Nouă, Popencu, Prioziornoe, Raşcov, Rotari, Sadchi, Severinovca, Slobozia-Raşcov, Socolovca, Solnecinoe, Sovietscoe, Stanislavca, Stroieşti, Sucleia, Suhaia Rîbniţa, Şevcenco, Şipca, Şmalena, Taşlîc, Ţîbuleuca, Uiutnoe, Ulmu, Ulmul Mic, Vadul Turcului, Valea Adîncă, Vasilievca (Dubăsari), Vasilievca (Rîbnița), Vărăncău, Vesioloe, Vinogradnoe, Vladimirovca (Rîbnița), Vladimirovca (Slobozia), Voitovca, Zaporojeţ.